# Läär mi thuɔ̱k – Ŋut mi la̱tkɛ kɛ pɛ̈th kɛ kui̱ malä nath duel gɔ̱rä

**Ɛŋu mi la̱tkɛ ɛ Ŋut mi la̱tkɛ kɛ pɛ̈th kɛ kui̱ malä nath duel gɔ̱rä?**

Tha̱a̱ŋ nath, ce̱tkɛ kua̱r duël gɔ̱rä tin di̱t kɛnɛ la̱a̱t Muktäb Gɔ̱rä kɛnɛ Ŋi̱i̱c, cɔalkɛ kɛ i̱ ‘la̱a̱t ti ŋa̱ckɛ’. Tekɛ kɛ buɔ̱m mi dee kɛn Ŋuɔ̱t la̱t kɛ jɛ ti nyooth ta̱a̱ in bi guurikɛ mi wi wä duel gɔ̱rä kiɛ mi wi rɔ wä ŋa̱c kɛ duel gɔ̱rä.

Ɛn ŋut derɛ ji̱ pën ɣöö deri wä duel gɔ̱rä amäni ciaandu rɛy tɔ̱a̱ri ŋarä duël gɔ̱rä kiɛ gua̱th tin kɔ̱kiɛn tin la la̱tkɛ lät duël gɔ̱rä thi̱n. Ɛn Ŋut derɛ tekɛ gua̱th ti derɛ mat thi̱n ce̱tkɛ thaakni tin, kiɛ gua̱th tin, /ci Ŋut dee lät thi̱n.

Lääri ti ŋuan kɛ kui̱ Ŋuɔ̱tni Malä Duel Gɔ̱rä dëëkɛ jek [**wa̱nɛmɛ**](https://www.vic.gov.au/school-community-safety-orders). Deri bidiöö guic [**wa̱nɛmɛ**](https://vimeo.com/723185699/0195aac2e2) mi dee ji̱ luäk kɛ ŋäc kä min la̱tkɛ ɛ Ŋuɔ̱t Malä Duel Gɔ̱rä.

**Ɛ pek mi ni̱ndi la naŋkɛ ɛ Ŋut mi la̱tkɛ kɛ pɛ̈th?**

Ɛn Ŋut bä lärɛ ji̱ pek in dëë naŋ ɛ ŋuɔ̱t ti̱ti̱. Pek in bäär in dee tekɛ Ŋut lät kɛ jɛ ɛ pek ni̱ni̱ 14.

**Mi ta̱a̱ kɛ gat duel gɔ̱rä, ɛŋu bi tuɔɔk kä kɛ mɔ mi wa̱ Ŋut wä guɔ̱ɔ̱r kɛ pɛ̈th ɛn täämɛ?**

Ci duel gɔ̱rädu jɛ car ni kuurä ɛn ta̱a̱ in bi Ŋut gatdu jek kɛ jɛ kɛnɛ ta̱a̱ in diɛɛr kɛ ji̱ kɛ kɛ. Ɛn Ŋut /ka̱n jɛ rialikä kɛ ɣöö derɛ ji̱ pën ɣöö bi diɛɛr kɛ kui̱diɛn kiɛ matdu kɛ rɔ rɛy gɔ̱rädiɛn.

Duel gɔ̱rädu bɛ ji̱ moc kɛ ‘ca̱a̱p tin la ruac kɛ naath amäni cuɔ̱p in dee cop kɛ kɛ ka ji̱’ kɛ guääth mi thia̱k kɛ kɔr kä mi wëë ji̱ ka̱m Ŋut. Nɛmɛ bɛ ti̱ti̱ la̱th lät:

* ta̱a̱ in ba la̱r ji̱ kɛ kui̱ gɔ̱rä gatdu
* ta̱a̱ in bi gatdu ŋot kɛ wä duel gɔ̱rä amäni matdɛ kɛ rɔ rɛy lätni duël gɔ̱rä kɛ mal
* min bikɛn ɛ la̱t mi bi jɛ nyoth ɛn ɣöö gatdu lua̱kɛ jɛ kä tiɛtkɛ jɛ.

**Kä mi /cien Ŋut mi la̱tkɛ kɛ pɛ̈th guur?**

Ɛn läät in ŋa̱ckɛ mëë lät Ŋut bɛ Ŋut dhil rialikä kɛ pɛ̈th kɛ kɔr kä mi ca la̱t bɛ kulɛ jɔɔc mi bikɛn ‘Ŋut mi wee kɛ wä nhiam kɛ kui̱ Duël Gɔ̱rä’ la̱t kiɛ bikɛn Ŋut woc. Lääri ti ŋuan kɛ kui̱ Ŋutä mi la̱tkɛ kä wee kɛ wä nhiam dëë kɛ jek kä wɛbthait Muktäbä Gɔ̱rä kɛnɛ Ŋi̱i̱c [**wa̱nɛmɛ**](https://www.vic.gov.au/school-community-safety-orders).

Deri ‘läär gɔ̱r’ kä läät in ŋa̱ckɛ kä deriɛ la̱t jɛ ɛn luɔt kä min jak ji̱ kä ɣöö bi te nɔ, ta̱a̱ in derɛ ji̱ kiɛ gatdu jek kɛ jɛ kiɛ tin diaal tin lotrɔ̱ kɛ ɣöö dëë ŋa̱c kä dee kɛnɛ kulɛ guic mi bikɛ Ŋut yuɔr piny. Kɛ cäät, dɔ̱ŋ deri läät in ŋa̱ckɛ jiök ɛn ɣöö gatdu tëëkɛ buɔ̱m kɛ ɣöö dee kɛn ŋɔaani kulɛ rialikä ti dee ji̱ jakä ɣöö bi ŋot kɛ mi luäki gatdu kɛ wädɛ duel gɔ̱rä.

Läär mi ca gɔ̱r derɛ la i̱mël kiɛ wargak mi wä kä läät in ŋa̱ckɛ. Deri lät kɛ nyuuth wargakä min te kä wɛbthait Muktäbä Gɔ̱rä kɛnɛ Ŋi̱i̱c [**wa̱nɛmɛ**](https://www.vic.gov.au/school-community-safety-orders).

Mi /ci jɛ go̱r ɛn ɣöö bi läär gɔ̱r, deri thiec kä ɣöö deri läär thöp kɛ thokdu. Deri ram mi dɔ̱diɛn thiec bä mi dee ji̱ luäk kɛ gɔ̱a̱r läärä, ce̱tkɛ luääk ji̱ bumnidu kiɛ luuc thuɔk.

**Ɛ ŋu bi tuɔɔk ɔ mi /cien Ŋut guur?**

Mi wëë kään /ci ruaacni tin ca lat rɛy Ŋutä bi guɔ̱ɔ̱r, dee duel gɔ̱rä wä nhiam ji̱ luɔ̱k kä makämɛ kɛ kui̱du kä ɣöö dëë ji̱ jakä ɣöö bi Ŋut guɔ̱ɔ̱r.

Mi ca jɛ jek ɛ ji̱ luɔ̱k kä makämɛ ɛn ɣöö ti̱i̱ kɛ duer kä min pen ji̱ ɣöö bi Ŋut guɔ̱ɔ̱r kɛ jɛ, dee kɛn ɛ go̱r ɛn ɣöö bi:

* karaam yuɔr piny
* ŋut guɔ̱ɔ̱r
* dup ti rɛ̈lkɛ rɔ̱ ka̱n kɛ guuru kɛ Ŋut
* duɔ̱ɔ̱r mi dɔ̱diɛn mi guɛckɛ ɛla ɣöö gɔa ɛ makämɛ la̱t.

/Ca ji̱ bi yiɛn, kä thiɛlɛ mi bi ji̱ nyoth ɛn ɣöö ɛ ji̱n rami jiääk kiɛ yio̱w ti ba kuum ji̱ kɛ kui̱ kä ɣöö /keni Ŋut guɔ̱ɔ̱r.

**Kä mi göörä ram dee thok loc kɛ gɔ̱a̱r/luuc thuɔk kɛ jɔw kiɛ luäk mi dɔ̱ŋ?**

Mi go̱o̱ri ram dee thok loc kɛ gɔ̱a̱r, kɛ jɔw kiɛ ram dee luäk, deri kuär duël gɔ̱rä min di̱i̱t la̱r lär min dee ji̱ luäk kɛ jek luäkä.

Mi la wä gatdu duel gɔ̱rä kumɛ, deri ji̱ Muktäbä Gɔ̱rä kɛnɛ Ŋi̱i̱c tin te rɛy wec yɔ̱tdikä bä kɛ kui̱ luäkä mi lɛm.

|  |  |
| --- | --- |
| North Eastern VictoriaJa̱a̱th: 1300 333 231I̱mël: **nevr@education.vic.gov.au**  | North Western VictoriaJa̱a̱th: 1300 338 691I̱mël: **nwvr@education.vic.gov.au**  |
| South Eastern VictoriaJa̱a̱th: 1300 338 738I̱mël: **sevr@education.vic.gov.au** | South Western VictoriaJa̱a̱th: 1300 333 232I̱mël: **swvr@education.vic.gov.au**  |

**Kä mi göörä lääri ti ŋuan?**

Deri wä kä wɛbthait Muktäbä Gɔ̱rä kɛnɛ Ŋi̱i̱c [**wa̱nɛmɛ**](https://www.vic.gov.au/school-community-safety-orders) kɛ kui̱ lääri ti ŋuan.